Lawngtlaiah District Level Committee on Border Protection Grid an ṭhu khawm,"716/2024-2025 2024 Nikir thla ni 7: Vawiin khan Lawngtlai District Level Committee on Border Protection Grid chu an Chairman, Lawngtlai District Bawrhsap Pu Cheemala Siva Gopal Reddy hovin a office chamber-ah an ṭhu khawm. He ṭhut khawmah hian Lawngtlai District Superintendent of Police Pu R. Lokeshwaran bakah, Lawngtlai DC office-a officer-te, Border Security Force (BSF) leh Assam Rifles hotute leh Lawngtlai DIPRO te an tel a. Assam Rifles leh BSF hotute hnen aṭangin ramri ven himna kawnga an hma lak dan report ngaihthlak a ni a. Chairman Pu Cheemala Siva Gopal Reddy chuan ṭhenawm ram Myanmar leh Bangladesh aṭanga raltlan lo lut vanga ram chhung himna leh ralmuanna a derthawn loh nana ramri ven himna kawnga ṭan lak lehzual a pawimawh thu sawiin, Assam Rifles leh BSF te chu uluk lehzual zawka ramri venhim hna thawk turin a chah a ni. He hunah hian Myanmar leh Bangladesh nena inrina ramri kana dan phal loh thil tih leh ruihhlo leh ralthuam tawlh ruk te a awm loh nana ramri ven him chungchanga thil pawimawh hrang hrang sawi ho a ni a. Raltlante chet vel dan vil leh thlithlai zui chungchanga hma lak ṭulna te sawi ho a ni bawk. Attachment Loading attachment...",Dated: 7 th Jun 24 4:16 PM,https://dipr.mizoram.gov.in/post/lawngtlaiah-district-level-committee-on-border-protection-grid-an-hu-khawm